Joseph Appiah Boateng

Joseph Appiah Boateng (a wɔde ɔdɔ frɛ no JAB1) yɛ Ghana amammuifo ne National Democratic Congress muni. Ɔyɛ mmarahyɛ baguani a ɔhwɛ Afram Plains South wɔ Ghana Apuei Fam mantam mu.

 Mfitiaseɛ asetena ne nwomasua 
Wɔwoo Joseph wɔ Ɔsanaa da a ɛtɔ so nnan wɔ afe apem ahankron aduoson nnum (August 4 1975) wɔ Obo-Kwahu wɔ Apuei fam mantam mu. Ɔnyaa Diploma wɔ Ayarehwɛ mu wɔ Australia Ayarehwɛfoɔ Kɔlege wɔ afe mpem mmienu ne nwɔtwe (2008) kɔ si afe mpem mmienu ne du baako (2011) mu wɔ Paramatta. Ɔsan nso nyaa ne Post-Graduate wɔ Strategic Management mu wɔ afe 2020.

 Amanyɔsɛm 
Ɔyɛ National Democratic Congress no muni. Na ɔyɛ Selection, Lands, and Forestry boayikuw no muni. Wɔ mfeɛ mpem mmienu ne du nsia (2016) mu no, Joseph paw sɛ ɔrenkɔ mmarahyɛ bagua akansi no mu bere a asɛnnibea bi penee nsusuwii bi a Dickson Adjei Danso de too gua sɛ ɛsɛ sɛ wosiw no kwan esiane nsɛmmɔnedi ho asɛm bi a wɔde tia Joseph nti.

 Mfeɛ mpem mmienu ne du mmienu (2012) abatoɔ mu 
Wɔ mfeɛ mpem mmienu ne du mmienu (2012) Ghana amansan abatoɔ mu, ɔdii nkunim wɔ Afram Plains South Constituency mmarahyɛ badwa no mu a ɔnyaa abatoɔ no mu amma mpem dunan ahankron aduanan nsia (14,946) a ɛyɛɛ ɔha nkyekyɛ mu aduosia baako akyiri pɔ aduanan nsia (61.46%) wɔ abatoɔ a wɔtoeɛ nyinaa mu berɛ a NPP mmarahyɛ badwa mu kandifoɔ Adongo Anthony nyaa abatoɔ no mu amma mpem nson aha mmiɛnsa ne aduanan nwɔtwe (7,348) a ɛyɛɛ ɔha nkyekyɛ mu aduasa akyiri pɔ aduonu mmienu (30.22%) wɔ abatoɔ a wɔtoeɛ nyinaa mu, Independent mmarahyɛ badwa kandifoɔ Ahaligah Rapahel Kofi nyaa abatoɔ apem ahanwɔtwe ne du nnan (1,814) a ɛyɛɛ abatoɔ a wɔtoo no nyinaa mu yɔ ɔha nkyekye mu nson akyiri pɔ aduanan nsia (7.46%) na CPP mmarahyɛ badwani Darfour Janet nyaa abatoɔ no mu aha mmienu ne nkron (209) a ɛyɛɛ abatoɔ no nyinaa mu ɔha nkyekyɛ mu hweeɛ akyiri pɔ aduowɔtwe nsia (0.86%).

 Mfeɛ mpem mmienu ne aduonu (2020) abatoɔ mu 
Wɔ mfeɛ mpem mmienu ne aduonu (2020) Ghana amansan abatoɔ mu, ɔdii nkonim wɔ Afram Plains South Constituency mmarahyɛ bagua no mu a ɔnyaa abatoɔ no mu amma mpem du nwɔtwe, aha mmienu ne aduanan nsia (18,246) a ɛyɛɛ  ɔha nkyekyɛ mu aduosia nsia akyiri pɔ aduonu nnan (66.24%) wɔ abatoɔ a wɔtoeɛ nyinaa mu berɛ a NPP mmarahyɛ badwa mu kandifoɔ Willie Horr nyaa abatoɔ 9,300 a ɛyɛɛ 33.76% wɔ abatoɔ a wɔtoeɛ nyinaa mu.

 Boayikuo hodoɔ 
Ɔyɛ Aban Awerɛhyem Boayikuw no muni na ɔsan nso yɛ Atwa Yɛn Ho Ahyia, Nyansahu ne Mfiridwuma Boayikuw no muni.

 Adwumayɛ 
Joseph yɛ nkɔsoɔ adwumayɛfoɔ/ɔdansifoɔ/dodoɔ nhwehwɛmufoɔ. Na ɔyɛ Twenties Jog Company Limited a ɛwɔ Sowutuom, Accra no kwankyerɛfo panin. Ɔyɛ Twimbros Enterprise aguadi sohwɛfo fi afe 1996 kosi afe 2007. Ɔsan nso yɛɛ adwuma wɔ Regis Care sɛ Ɔyarehwɛfoɔ firi afe 2008 kɔsi afe 2011.

 N'ankasa abrabɔ 
Yosef aware a ɔwɔ mma baasa. Ɔyɛ Kristoni ( Pentekoste Asɔre)

 Adɔeyɛ 
Wafi ase reyɛ nnwuma te sɛ sukuu, mmɔnten so akanea ne boreholes a wɔde bɛma.

 Akyinnyegye 
Wɔkyerɛe sɛ wɔpam no fii Ghana, akyiri yi ɔde ne ho kɔbɔɔ National Democratic Congress na ogyinaa Afram Plains South Constituency ananmu wɔ Mmarahyɛ Bagua no mu wɔ afe 2012. Wɔkyerɛe sɛ ɔyɛɛ nsɛmmɔnedi wɔ New Zealand ne Australia. Wɔ 8 December 2017 no, wɔyii no fii bɔne biara mu ɛfiri sɛ na adanseɛ a ɛfata nni hɔ a ɛbɛfoa soboɔ no so.

 Mmeaeɛ A Menyaa Mmoa Firiiɛ 

Nkyekyεmu:Ghanaian Mp's 5th Parliament of the 4th Republic
Nkyekyεmu:Ghana mmrahyɛbadwafoɔ 2017–2021